4. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 143725 της 22 Νοεμ./4 Δεκ. 1967  (ΦΕΚ Β΄ 714) Περί τροποποιήσεως της υπ’ αριθ. 159960/1966 αποφάσεως, περί ιατρικής εξετάσεως φοιτητών δια την εγγραφήν των εις το Πανεπιστήμιον Αθηνών. Έχοντες υπόψη: α)Την παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του Ν.Δ.  4263/1962 και β)την πρότασιν της Συγκλήτου του Πανεπιστημίου Αθηνών την διατυπωθείσαν κατά την συνεδρίασιν αυτής της 3.10.1967, αποφασίζομεν: Τροποποιούντες την υπ’ αριθ. 159960/5.12.1966 απόφασιν ημών, περί ιατρικής εξετάσεως φοιτητών δια την εγγραφήν των εις το Πανεπιστήμιον Αθηνών, ορίζομεν, όπως η δια την εγγραφήν των φοιτητών εις το ανωτέρω Πανεπιστήμιον απαιτουμένη υποχρεωτική ακτινογράφησις, ως και φυσική ή εργαστηριακή εξέτασις αυτών, ότι δεν πάσχουν εξ ωρισμένων νοσημάτων, περιορίζηται εφ’ εξής εις την υποχρέωσιν των φοιτητών τούτων προς ακτινογράφησιν ή κλινικήν εξέτασιν του θώρακος, προς εξακρίβωσιν, ότι δεν πάσχουν εξ εν ενεργεία φυματιώσεως των αναπνευστικών οργάνων. Η σχετική ιατρική βεβαίωσις δύναται να εκδοθή υπό της Υγειονομικής Υπηρεσίας της Πανεπιστημιακής Λέσχης του Πανεπιστημίου Αθηνών ή ιατρού υπαλλήλου του Δημοσίου ή Νομικών Προσώπων Δημοσίου Δικαίου. Η προθεσμία προς υποβολήν της βεβαιώσεως ταύτης εξικνείται μέχρι του τελευταίου, προς της προσελεύσεως αυτών εις εξετάσεις, 30ημέρου. Η ανωτέρω απόφασιν συνεπληρώθη δια της υπ’ αριθ. Φ. 142.3/2/68756 της 9/18 Σεπτ. 1974 (ΦΕΚ Β΄ 903) ομοίας και ωρίσθη, ότι αρμόδιον δια την έκδοσιν της προβλεπομένης ιατρικής βεβαιώσεως (ακτινοσκόπησις θώρακος) προς εγγραφήν των φοιτητών είναι πλην των Πανεπιστημιακών υπηρεσιών και τα λοιπά Κρατικά Νοσοκομεία. (Η υποβολή της ιατρικής βεβαιώσεως υπό των φοιτητών δέον όπως γίνεται εντός της προθεσμίας εγγραφής των). Δια της υπ’ αριθ. Φ.142.3/69990 της 21 Ιουλ./2 Αυγ. 1976 (ΦΕΚ Β΄ 1005) αποφ. Υπ. Παιδείας ωρίσθη ότι η υποβολή της ιατρικής βεβαιώσεως υπό των φοιτητών δια την πραγματοποίησιν της εγγραφής των γίνεται το βαρύτερον εντός μηνός από της εκπνοής της εκάστοτε οριζομένης προθεσμίας εγγραφής. Ήδη βλέπε διατάξεις του άρθρ. 16 Π.Δ. 327/1983, ΦΕΚ Α΄ 119 (ανωτ. σελ. 68,224). 31.Β.ο.3-4 Υγειονομικός Έλεγχος Φοιτητών 